
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 5.400 τετρ. μέ¬ 
τρων στη θέση ΑΠΑΛΟΧΕΡΑ της περιφέρειας Κοι¬ 
νότητας ΜΑΥΡΑΤΩΝ Νομού Κεφαλληνίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης και 
κατηγοριοποίησης του οικισμού Κάμπος νήσου Πά- 


τμου Ν. Δωδεκανήσου. 2 

Τροποποίηση του ρυμοτομικού σχεδίου οικισμού Σκ. 

Ποταμιάς Ν. Θάσου στο Ο.Τ. 11. 3 

Αναγνώριση κυρίας και μοναδικής οδού που συνδέει 
τους οικισμούς Ράχη - Δημοσάρι. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 479 (1) 

Κήρυξη ως αναδασωτέας εκτάσεως 5.400 τετρ. μέτρων 
στη θέση ΑΠΑΛΟΧΕΡΑ της περιφέρειας Κοινότητας 
ΜΑΥΡΑΤΩΝ Νομού Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 


2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80 

5. Την αναφορά της Δ/νσης Δασών Κεφαλληνίας αριθ. 
470/8.2.1994 με την οποία προτείνεται η κήρυξη ως ανα¬ 
δασωτέας, της αναφερομένης στο θέμα εκτάσεως, απο¬ 
φασίζουμε: 

Κηρύσσουμε αναδασωτέα με σκοπό να επανέλθει στην 
προτέρα της κατάσταση, με φυσική αναγέννηση, την δη¬ 
μόσια δασική έκταση εμβαδού πέντε χιλιάδων τετρακο- 
σίων τετρ. μέτρων (5.400 πι 2 ), που βρίσκεται στη θέση 
«ΑΠΑΛΟΧΕΡΑ» της περιφέρειας Κοινότητας ΜΑΥΡΑΤΩΝ 
Κεφαλληνίας και προσδιορίζεται από τα στοιχεία 1 - 2 - 3 - 
4-5-6-7-8-9-10-1 όπως φαίνονται στο συνημμένο 
τοπογραφικό διάγραμμα κλίμακας 1:2000 το οποίο απο¬ 
τελεί αναπόσπαστο μέρος της αποφάσεως αυτής και ορί¬ 
ζεται γύρωθεν ως εξής: 

Ανατολικά: Με δημόσια δασική έκταση 

Δυτικά: Με αγροτικό δρόμο και αγροτική έκταση 

Βόρεια: Με αγροτικό δρόμο 

Νότια: Με δημόσια δασική έκταση και αγροτική έκταση 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αργοστόλι, 8 Φεβρουάριου 1994 
Ο Νομάρχης 

ΝΙΚΟΛΑΟΣ ΠΑΠΑΔΙΟΝΥΣΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριβ. ΧΟΠ/ΕΠΑ 7 (2) 

Καθορισμός ορίων, όρων και περιορισμών δόμησης και 
κατηγοριοποίησης του οικισμού Κάμπος νήσου Πάτμου 
Ν. Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/ 
3.5.85) «τρόπος καθορισμού ορίων οικισμών της Χώρας, 
κατηγορίες αυτών και καθορισμός όρων και περιορισμών 
δόμησης». 

2. Τις προτάσεις των μελετητών στους οποίους ανατέ¬ 
θηκε σχετική μελέτη στα πλαίσια του προγράμματος των 
ανοικτών πόλεων που αφορούν στον προσδιορισμό των 
ορίων του υπόψη οικισμού. 

3. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

4. Τα δελτία αρχιτεκτονικής αναγνώρισης που συμπλη¬ 
ρώθηκαν από τους μελετητές σύμφωνα με τις σχετ. προ¬ 
διαγραφές. 

5. Τις υπ' αριθ. 65/86, 49/89, 52/90 αποφάσεις του 
Δημοτικού Συμβουλίου Πάτμου. 

6. Την υπ’ αρ. 2/9/3.7.92 και 3/1/17.11.92 (συνέχεια) 
γνωμοδότηση ΣΧΟΠ ν. Δωδεκανήσου, αποφασίζουμε: 

1. Καθορίζουμε τα όρια του οικισμού Κάμπος ν. Πάτμου 
όπως αυτά φαίνονται στο συνοδευτικό της παρούσας το- 
πογραφικό διάγραμμα κλ. 1:5000 που αποτελούν αναπό¬ 
σπαστο μέρος της απόφασης αυτής 

2. Καθορίζουμε τους ακόλουθους γενικούς και ειδικούς 
όρους δόμησης. 

Γενικοί όροι δόμησης, 
α. Τμήμα Α 

Ορίζεται αρτιότητα 500 μ2 
Συντελ. δόμησης 0,2 

Μεγ. ύψος 4.5μ +1.5 σε περίπτωση κεκλ. στέγης. 

Αρ. ορόφων 1. 
β. Τμήματα Β και Γ 
Ορίζεται αρτιότητα 500 μ2 
γ. Τμήματα Δ, Ε, Ζ, Η, θ, I 
Ορίζεται αρτιότητα 1000 μ2 

Κατά παρέκκλιση εντός των ορίων του οικισμού θεω¬ 
ρούνται άρτια τα γήπεδα με όποιο εμβαδόν είχαν στις 

3.5.85 ημέρα δημοσίευσης του από 24.4.85 Π.Δ/τος. 

δ. Στα τμήματα των δρόμων ΓΔΕ, ΖΗ, ΑΒ, ορίζεται οι- 
κοδ. γραμμή σε απόσταση 4.00 μ. από το ρείθρο του δρό¬ 
μου. 

ε. Εντός των ορίων του οικισμού και όπου δεν ορίζεται 
διαφορετικά, ισχύουν οι διατάξεις του από 24.4.85 Π.Δ/ 
τος (ΦΕΚ 181 Δ) όπως μεταγενέστερα τροποποιήθηκε. 
Ειδικοί όροι δόμησης. 

α. Στο τμήμα Η του οικισμού, οποιαδήποτε οικοδομική 
άδεια, εκδίδεται κατόπιν ελέγχου της θεμελίωσης από την 
Αρχαιολογική Υπηρεσία. 

β. Οι εξωτερικοί τοίχοι των κτιρίων κατασκευάζονται 
από οποιοδήποτε υλικό επιχρισμένο εξωτερικά με σοβά ή 
λίθινοι ασβεστωμένοι ή ανεπίχριστοι χωρίς τονισμένους 
αρμούς ή κατά τα παραδοσιακά πρότυπα. 


Απαγορεύονται οποιουδήποτε είδους επενδύσεις των 
εξωτερικών όψεων του κτιρίου. 

γ. Τα κτίρια καλύπτονται με επίπεδο δώμα με συμπαγές 
στηθαίο. 

Επιτρέπεται η κάλυψη επί μέρους κτιριακού όγκου - 
πτέρυγας του κτιρίου με κεραμοσκεπή, δίριχτη ή τετράρι- 
χτη μεγ. επιτρ. κλίσης 30% μετά από έγκριση ΕΠΑΕ απα¬ 
γορευόμενης οποιοσδήποτε προεξοχής του φέροντος ορ¬ 
γανισμού της πλην αυτής των κεραμιδιών και απαγορεύο¬ 
νται τα ανοίγματα επ’ αυτής. 

Μεγ. ύψος στηθαίου 70 εκ. 

δ. Τα ανοίγματα των κτιρίων πρέπει να είναι περιορισμέ¬ 
νων διαστάσεων. 

ε. Επιτρέπεται η κατασκευή ανοικτών εξωστών συνολι¬ 
κού μήκους όχι μεγαλύτερου του 1/3 της αντίστοιχης 
όψης του κτιρίου. Οι ανοικτοί εξώστες σε πρόβολο πρέπει 
να απέχουν τουλάχιστον 1.00 μ. από τα άκρα των όψεων. 

Απαγορεύονται οι γωνιακοί ανοικτοί εξώστες. 

Επιτρέπεται η κατασκευή ανοικτής βεράντας επί βάλ¬ 
του ή καμαρικού. 

ζ. Απαγορεύεται η χρήση πλαστικού η ετερνίτη ή πα¬ 
ρεμφερούς υλικού σε οποιαδήποτε κατασκευή στο κτίριο. 

η. Τα στηθαία στις σκάλες και στα μπαλκόνια πρέπει να 
είναι συμπαγή. Επιτρέπεται η κατασκευή κτιστού διάτρη¬ 
του στηθαίου σύμφωνα με τα παραδοσιακά πρότυπα μετά 
από έγκριση ΕΠΑΕ. 

θ. Οι περιφράξεις των γηπέδων κατασκευάζονται από 
λιθοδομή ανεπίχριστη χωρίς τονισμένους αρμούς και 
έχουν μέγιστο ύψος 2.80 μ. 

Οι περιφράξεις αυτές μπορούν να κατασκευασθούν και 
από άλλο υλικό επιχρισμένο με σοβά εάν η κλίση του γηπέ¬ 
δου που περιφράσεται δεν ξεπερνά το 7%. 

Οι αυλόπορτες κατασκευάζονται από ξύλο ή σιδερένιες 
απλής κατασκευής. 

3. Κατηγοριοποίηση του οικισμού. 

Κατατάσσουμε τον οικισμό Κάμπος ν. Πάτμου στην κα¬ 
τηγορία παραλιακός ή τουριστικός, ενδιαφέρων, στάσι¬ 
μος, διάσπαρτος, μεσαίος. 

4. Πριν από οποιαδήποτε κατάτμηση οικοπέδων εντός 
των ορίων του οικισμού θα πρέπει να θεωρείται το σχετ. 
τοπογραφικό διάγραμμα από το ΤΠ και ΠΕ Δωδ/σου, ώστε 
να εξασφαλίζεται η συνέχεια των υπαρχόντων κοινόχρη¬ 
στων χώρων και η δημιουργία νέων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 

24.4.85 Π.Δ/τος. Να εξασφαλίζεται οπωσδήποτε η συνέ¬ 
χεια των υφιστάμενων ή εγκεκριμένων δρόμων του οικι¬ 
σμού. 

Κατά τα λοιπά ισχύουν τα οριζόμενα στο Π.Δ/γμα της 

24.4.85 (ΦΕΚ 181 Δ) όπως τροποποιήθηκε με το Π.Δ/γμα 
25.4.89 (ΦΕΚ 293 Δ). 

5. Σύμφωνα με το άρθρο 27 του Ν. 2081/92, από τις 
διατάξεις της απόφασης αυτής, δεν προκαλείται δαπάνη 
εις βάρος του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 2 Φεβρουάριου 1994 

Ο Νομάρχης 
ΓΙΑΝΝΗΣ ΠΑΡΑΣΚΕΥΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1.008/οικ. (3) 

Τροποποίηση του ρυμοτομικού σχεδίου οικισμού Σκ. Πο¬ 
ταμιάς Ν. Θάσου στο Ο.Τ. 11. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κω¬ 
μών του Κράτους» όπως τροποποιήθηκε και συμπληρώ¬ 
θηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968 όπως 
τροποποιήθηκε. 

3. Το από 2.4.1985 Π.Δ. (ΦΕΚ 225Δ/14.5.1985) «Με¬ 
ταβίβαση αρμοδιοτήτων στους Νομάρχες για την έγκριση 
και τροποποίηση ρυμοτομικών σχεδίων καθώς και όρων 
και περιορισμών δόμησης αγροτικών οικισμών». 

4. Την υπ’ αριθ. 135/1993 απόφαση του Κοινοτικού 


Συμβουλίου Σκ. Ποταμιάς. 

5. Την υπ’ αριθ. 9/466/21.12.93 γνωμοδότηση του 
Συμβουλίου Χ.Ο.Π. Ν. Καβάλας, αποφασίζουμε: 

1. Την τροποποίηση του ρυμοτομικού σχεδίου οικισμού 
Σκ. Ποταμιάς Ν. Θάσου όπως φαίνεται στο συνημμένο και 
θεωρημένο από την πρ/νη του ΤΠ και ΠΕ Διάγραμμα σε 
κλίμακα 1:1000. 

2. Η απόφαση αυτή δεν επιβαρύνει τον προϋπολογισμό 
του οικείου ΟΤΑ. 

3. Η απόφαση αυτή με το διάγραμμα να δημοσιευθεί 
στην Εφημερίδα της Κυβερνήσεως και ισχύει από τη δη¬ 
μοσίευσή της. 

Καβάλα, 1 Φεβρουάριου 1994 
Ο Νομάρχης 

ΠΑΣΧΑΛΗΣ ΜΠΡΟΦΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟ) 


ι 


Αριθ. 4184 (4) 

Αναγνώριση κυρίας και μοναδικής οδού που συνδέει τους 
οικισμούς Ράχη - Δημοσάρι. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του Ν. 1032/80 (ΦΕΚ 53/Α) «περί συ- 
στάσεως ΥΧΟΠ» όπως τροποποιήθηκε και συμπληρώ¬ 
θηκε με τον Ν. 1558/85 (ΦΕΚ 137/Α). 

2. Το Π.Δ. 17.10.78 (ΦΕΚ 538/Δ) «περί δόμησης εκτός 
σχεδίου» όπως αυτό μεταγενέστερα συμπληρώθηκε και 
τροποποιήθηκε με το Π.Δ. 24/31.5.85 (ΦΕΚ 270/Δ) και 
συγκεκριμένα το άρθρο 1 παρ. 2 (κατά παρέκκλιση δόμη¬ 
σης σε οικόπεδα έχοντα πρόσοψη επί Διεθνών Εθνικών, 
Επαρχιακών, Δημοτικών και κοινοτικών οδών) που η ανα¬ 
γνώριση των οδών αυτών σε κυριότερες ή μοναδικές γίνε¬ 


ται με απόφαση του οικείου Νομάρχη, μετά τη γνώμη του 
ΣΧΟΓΊ του Νομού). 

3. Την αρ. 1/21.1.94 θέμα 2ον γνωμοδότηση του 
ΣΧΟΠ, αποφασίζουμε: 

Αναγνωρίζουμε σαν κύρια κοινοτική οδό, για την οποία 
έχουν ισχύ οι διατάξεις του από από 17.10.78 Π.Δ όπως 
αυτό μεταγενέστερα συμπληρώθηκε, το δρόμο που ενώ¬ 
νει τους οικισμούς Ράχη - Δημοσάρι και φαίνεται στο συ¬ 
νημμένο απόσπασμα χάρτου κλίμακας 1:5000. 

Η παρούσα να δημοσιευτεί στην Εφημερίδα της Κυβερ- 
νήσεως. 

Λευκάδα, 1 Φεβρουάριου 1994 

Ο Νομάρχης 
ΕΠΑΜΕΙΝ. ΜΠΛΑΤΣΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





